
	APROBAT
prin Decizia Consiliului Audiovizualului
al Republicii Moldova
nr. _____ din _______2026





Declarația privind politica editorială pentru reflectarea alegerilor locale noi și a referendumurilor locale din 17 mai 2026 
a serviciului media audiovizual TV Moldova 1, al IP Compania „Teleradio-Moldova”



	Nr.
	Denumirea

	Conținutul


	1.
	Numele proprietarului/proprietarilor
	IP Compania „Teleradio-Moldova” (în continuare – Compania)

	
	
	Alegeri locale noi

	2.
	Angajamentul de a reflecta alegerile cu respectarea principiilor echității, echilibrului și imparțialității
	Serviciul media audiovizual TV Moldova 1 va reflecta campania electorală pentru alegerile locale noi și a referendumurile locale din 17 mai 2026, în conformitate cu principiile echității, echilibrului și imparțialității, așa cum sunt acestea formulate în  Codul electoral, art.89 alin. (2) și p.5.1, 5.2, 5.3. din Regulamentul privind reflectarea alegerilor de către instituțiile mass-media, aprobat prin Hotărârea Comisiei Electorale Centrale Nr. 1137din 28.07.2023.

	3.
	Lista programelor audiovizuale cu caracter electoral, așa cum sunt clasificate în art. 90 alin. (2) din Codul electoral, și intervalul orar (inclusiv al reluărilor) de difuzare a fiecărui program:
– programele de știri și actualități;
– emisiunile de informare electorală;
– emisiunile de promovare electorală;
– dezbaterile electorale;
– programele de publicitate electorală contra plată
	· Programele de știri și actualități:
știrile de la ora 7.00, 8.00, 9.00, 13.00, 15.00 - luni-vineri, 
știrile de la ora 19.00 - zilnic, 
programul informativ „Mesager”, ora 21.00 - zilnic, 
buletinul de știri în limba rusă, ora 17.00 - luni-vineri, 
vor conține rubrica „Electorala 2026”, în care vor fi incluse conținuturile electorale.

· Emisiuni/rubrici de informare electorală:
■ Programul „Bună dimineața”, difuzat luni -vineri, ora  7.00 - 9.00, va conține „Rubrică de informare electorală” în funcție de evenimentele ce vizează procesul electoral). 
Emisiunea „În context”, difuzată luni-joi 19.15-20.00 „Rubrică de informare electorală” în funcție de evenimentele ce vizează procesul electoral).

· Dezbaterile electorale: 
TV Moldova 1 va organiza dezbateri electorale pentru concurenții electorali din mun. Orhei.
Dezbaterile electorale pentru concurenții electorali înregistrați în alegerile locale noi din 17 mai 2026 pentru municipiul Orhei vor fi organizate în perioada 11 - 15 mai 2026, luni-vineri (în funcție de numărul concurenților electorali), la ora 19.00 . Numărul edițiilor va fi stabilit în funcție de numărul concurenților electorali înregistrați. În fiecare emisiune de dezbatere vor fi invitați cel mult 4 concurenți electorali. Dezbaterile electorale se vor desfășura în limba română, atât întrebările, cât și răspunsurile, cu excepția minutului de final, în care concurenții se vor putea adresa electoratului în una din limbile minorităților naționale. 

· Programele de publicitate electorală:
Programele de publicitate electorală pentru concurenții electorali  vor fi acordate în conformitate cu prevederile Regulamentului privind reflectarea alegerilor de către instituțiile mass-media și Regulamentului privind modul de furnizare, distribuire și difuzare a publicității politice, electorale și a mesajelor de interes public, aprobat prin Hotărârea Comisiei Electorale Centrale nr. 1155 din 04.08.2023, și anume:
publicitate electorală cu plată - cel mult 2 minute pe zi pentru fiecare concurent electoral.

	Start
	End
	Plasare

	06.55
	07.00
	Luni-vineri

	08.10
	08.15
	Luni-vineri

	09.10
	09.15
	Luni-vineri

	12.55
	13.00
	Luni-vineri

	16.55
	17.00
	Luni-vineri

	18.55
	19.00
	Luni-duminică

	20.55
	21.00
	Luni-duminică

	21.45
	21.50
	Luni-duminică




Spoturile publicitare pentru alegerile locale noi din 17 mai 2026 vor fi difuzate în calupuri, însoțite la început și la final de mențiunea vizuală:
 „Publicitate electorală cu plată. Alegeri locale noi 2026” și datele de identificare prevăzute la pct.19  și 191 din Regulamentul privind modul de furnizare, distribuire și difuzare a publicității politice, electorale și a mesajelor de interes public.

În calupurile cu spoturi de publicitate electorală nu pot fi incluse  mesajele de interes public, spoturile de informare, de motivație electorală sau altele  asemenea.

TV Moldova1  va difuza  mesaje de interes public,  la solicitarea CEC, în calupuri separate  de publicitatea electorală sau cea comercială.


	4.
	Conceptul și structura dezbaterilor electorale
	La TV Moldova 1 vor fi organizate dezbateri electorale la care vor fi invitați să participe concurenții electorali înregistrați în alegerile locale noi din 17 mai 2026 pentru municipiul Orhei, după principiul egalității proporționale, în perioada 11-15 mai 2026, luni-vineri, ora 19.00. În cadrul dezbaterilor electorale, concurenții electorali vor fi grupați în funcție de numărul acestora, în ordinea înregistrării la CEC. Dezbaterile televizate vor avea loc sub genericul „Dezbateri electorale. Alegeri locale noi 2026.”
 Concurenții electorali pot delega să participe la dezbateri electorale reprezentanții lor în organele electorale, sau persoanele de încredere înregistrate de către CEC conform procedurilor speciale, la nominalizarea expresă a concurentului electoral.
 
Structura dezbaterilor la TV Moldova 1:
· minutul de început;
· întrebări adresate de moderator – 2 întrebări, concretizări sau replici;
· dezbateri – 8 minute
· minutul de final.
Timpul neutilizat în dezbateri nu se adaugă la minutul de final.


	5.
	Periodicitatea și volumul săptămânal al programelor audiovizuale cu caracter electoral care urmează a fi interpretate în limbajul mimico-gestual sau în limbile minorităților naționale
	TV Moldova 1 asigură accesul persoanelor cu dizabilități de văz sau auz la, cel puțin, o ediție pe săptămână a rubricii speciale „Electorala 2026” din cadrul programului „Mesager” (prin titrare). 
Rubrica „Electorala 2026” din cadrul Știrilor de la ora 17.00 este difuzată în limba rusă.  Dezbaterile electorale vor fi interpretate în limbajul mimico-gestual.


	6
	Ordinea de acordare a timpilor de antenă contra plată
	TV Moldova 1 acordă timpi de antenă pentru publicitate electorală cu plată fiecărui concurent electoral, la solicitare. TV Moldova 1 programează timpii de antenă pentru publicitate electorală cu plată în intervalul orar prevăzut de prezenta declarație, după încheierea în formă scrisă a contractului de difuzare a publicității electorale cu plată, conform principiului „primul venit - primul servit”. În ordinea adresării solicitărilor, concurenții electorali își aleg timpii de antenă contra plată din spațiul disponibil la acel moment în intervalul temporar indicat în prezenta declarație.
Timpii de antenă pentru publicitate se vor acorda în următoarele condiții: dacă între timpii de antenă aleși în cadrul segmentului oferit se va crea spațiu nesolicitat de alți concurenți electorali, Compania poate amplasa publicitatea în așa fel încât spoturile publicitare să urmeze nemijlocit unul după altul, păstrând ordinea solicitată de beneficiari și beneficiare. În asemenea cazuri, media-planurile vor fi supuse modificării în ordinea adresării la Companie pentru solicitarea timpilor de antenă. Spoturile publicitare contra plată vor fi realizate de concurentul electoral. Toate plățile pentru publicitate vor fi efectuate prin virament, în avans de 100%, în contul Companiei, indicat în anexă, nu mai târziu de 24 de ore înainte de emisie. Concurentul electoral prezintă spotul publicitar nu mai târziu de 24 de ore înainte de ora emisiei la Serviciul Marketing și Vânzări al Companiei în formatul Full HD (1920x1080) XDCAMEX 35 PAL 1080 (4:2:0) FRAME RATE 25. 
Timpii de antenă acordați contra plată, programați, dar nefolosiți din vina concurentului electoral, sunt irecuperabili. Timpii de antenă contra plată, programați, dar nefolosiți de către concurenții electorali din cauza defecțiunilor tehnice ale utilajului de transmisie al Companiei, vor fi acordați în termene utile și în aceleași condiții. Durata contabilizată a unui spot de publicitate electorală, difuzat nu poate fi mai mică de 30 de secunde. Calupurile publicitare  vor fi difuzate separat de alte comunicări comerciale audiovizuale, fiind însoțite la început și la final de mențiunea vizuală „Publicitate electorală cu plată. Alegeri locale noi 2026”. Fiecare spot publicitar va include elementele de identificare stabilite de regulamentul privind difuzarea publicității politice, electorale și a mesajelor de interes public, aprobat de CEC.
Specificațiile privind transparența fiecărui material difuzat trebuie să includă genericul, „Publicitate electorală cu plată. Alegeri locale noi 2026” și să fie însoțit de mențiunea „Achitat conform facturii nr.____din __ _______20__”, precum și „Difuzat conform contractului/ordinului de plată nr.____din __ ______20__” .



	7
	Tarifele pentru publicitatea electorală
	TV Moldova 1. Publicitate pentru alegerile parlamentare: 280 euro/30 secunde 


	8
	Tarifele pentru servicii conexe (specializate) preconizate a fi oferite la solicitare concurenților electorali sau participanților la referendum, după caz
	-

	9
	Numele și datele de contact ale persoanei responsabile de respectarea declarației politicii editoriale privind reflectarea alegerilor
	Andrei ZAPȘA, Director General Adjunct (Televiziune), tel. mobil +37369717641
e-mail: 
andrei.zapsa@trm.md

Responsabilă de perfectarea contractelor și de difuzarea publicității electorale și a spoturilor motivaționale: 
Veronica COJOCARU, șefă Serviciu  Publicitate și Vânzări, tel. mobil +37369102725
e-mail:
veronica.cojocaru@trm.md






Data: ______________2026	                                 Numele/Prenumele/Semnătura administratorului: Vladimir Țurcanu, director general IP
                                                                                                                                                    Compania „Teleradio-Moldova”

